“เอส เอฟ คอร์ปอเรชั่น” เล็งเข้าตลาดหุ้นช่วงครึ่งหลังปีนี้ ตั้งเป้าระดมทุนขยายโรงหนัง
"เอส เอฟ คอร์ปอเรชั่น" ผู้ดำเนินการด้านธุรกิจโรงภาพยนนต์ภายใต้ชื่อ SF เล็งเข้าตลาดหุ้นช่วงครึ่งหลังปี 59 ตั้งเป้าระดมทุนใช้ขยายโรงภาพยนตร์-ชำระหนี้ โดยมี บล.ธนชาต เป็นที่ปรึกษาทางการเงิน
28 ม.ค. 2559

บริษัท เอส เอฟ คอร์ปอเรชั่น จำกัด (มหาชน) ระบุว่า บริษัทคาดว่าจะเข้าจดทะเบียนในตลาดหุ้นไทยในช่วงครึ่งหลังของปี 59 หากภาวะตลาดเอื้ออำนวย ซึ่งเลื่อนมาจากปี 58 โดยมี บล.ธนชาต เป็นที่ปรึกษาทางการเงิน (FA) โดยบริษัทมีเป้าหมายระดมทุนจากการเสนอขายหุ้นให้ประชาชนทั่วไปครั้งแรก (IPO) ราว 2-2.5 พันล้านบาท เพื่อใช้ในการขยายโรงภาพยนตร์ และชำระหนี้
สำหรับการดำเนินงานในปี 59 บริษัทตั้งเป้ารายได้โต 20% เป็น 5 พันล้านบาท กำไร 380 ล้านบาท เติบโตมากกว่า 20% โดยมีแผนเปิดโรงภาพยนตร์อีก 5 สาขา คาดว่าจะใช้งบลงทุนราว 600 ล้านบาท รีโนเวท 2 สาขาอีก 200 ล้านบาท พร้อมกันนั้น บริษัทยังศึกษาขยายสาขาโรงหนังในกลุ่มประเทศ CLMV ซึ่งหากเป็นทำเลในเมืองหลวง 8-10 โรง เมืองรอง 4 โรง ได้เห็นไม่เกิน 1-2 ปี